AMZA PELLEA 


Nea Marin si 
zioa fomeii 


O afacere 
oltenească 


Nea Mărin si 
Anu Nou 


Nea Mărin si 
tomobilu 


Nea Marin si zioa fomeii 

Cadea 8 martie intr-o dumineca. Sambata seara n-am de lucru si 
Zic: 

- Auz, Veto, fata tatii, stii ce ma gandii io ? 

- Ce te gandisi ? zice Veta. 

- lote maine, tot ie ziua ta, asa ca intru io de sirvici in locu tau si 
fac prin casa toate ielea de le faci tu. Tu stai si te odinesti! 

- Lasa, Marine, ca le-ncurci, zice Veta, ce te pricepi tu la treburi 
muieresti! 

- lote, ma la ea, zic, mare branza, si pi-urma ce traba mare ai tu 
maine, ca ie duminica. Zi tu mie ce ie de facut si lasa-l pe 
mandea, daca nu t-o placea, sa numi zici mie Marin! 

- Bine, zice Veta, iote, te scoli si tu de dimineata, dai de 
mancare la oratanii, la gaini, la gaste ... Scoli copiii, il imbraci pe 
Marinel al mic, le dai de mancare si pe urma te pui pe gatit si 
coci o tara de paine, ca aia de ieri sa farsi. Da' vei ce faci de 
mancare, sa ajunga si seara. Incolo nu prea sunt multe de facut: 
maturi batatura, bat presurile din odaia a buna, stergi geamlacu 
di la prispa si, daca te pricepi, mai ie o tara de impletit la ilicu lui 
Marinel. Sara pui masa, il scalz pe Marinel, culci copiii si speli 
vasale. 

- Si tu ce faci ? zic io. 

- lote, o sa fac si io ce faci tu duminica. Ma duc pi la 
cooparativa, beau o tuica cu unu, cu altu, viu acasa, mananc si 
ma culc. Da', cum eu nu beau tuica, o sa stau p-acasa, sa te-ajut 
sa te descurci. 

- Ba, sa-t vez de treaba ta, ca ma descurc io si singur. 

Ma, frate-miu, ma apucasa asa un ambat, stii ma apucasa asa 
un ambat... 

Ma sculai io cu noaptea in cap, ca ma cam perpelii, nu prea 
dormii, stii ? si mapucai de treaba. 

Ma, nepoate, cu oratanile ma descurcai cum ma descurcai, cand 
fu sa scol copii, fu mai greu. Daca vazui si vazui, cand zbierai 
odata "desteptarea" sarira tot in tavan. Al mic se sperie rau de 
tot, incepu sa chiraie de latrau cainii pe vale, auz ? Veta zice: 

- Ce ai, ma, Marine, pa asa sa scoala copiii ? 

- Da’ cum ? zac io. 

- l-ai si tu cu usurelu, ii mangai, ii pupi, sa-i scot usurel din 
somn, din vise. 

- Ce sa-i pup, nu vezi ca ala micu ie ud fleasca, facu az-noapte 

pe iel. 

- Pai, schimba-l! zace Veta. 

- L-as schimba io, da’ cine mi-l ia ? Nu vezi ca parca ie ciutura 
sparta ? 

- Schimba-l de scutece, Marine, nu de tot, zace Veta razand. 

- Nu pot, zac, ca ma spalai pe maini sa framant painea, stii ? ... 
sa framant painea! 

Ma apucai io de paine, pusai faina, pusai apa, framantai ce 
framantai, da' cam facea colareti, facea niste plotoage de 
faina mari cat nucile, auz ? Ma muncii io di le sparsai si, cand 
sa zic ca sunt gata, nu stiu cum facui si-mi cazu tigara din 
gura in aluatu din capistere. Ma, frate-miu, o cautai di ma 
trecura naduselile, daca vazui ca n-o gasesc zac: "Ma, cine-o 
manca-o, norocu lui." 

Da’ nu mai putui sa scot mainile din aloat. Detei sa plec, 
capisterea dupe mine. Abea ma dezlipi Veta, ca-mi zisa ia: 

- Ma, cand framant paine, presara-t faina pe maini, c-altfel te 
lipesti. Ma gandii io ... maa, ce sa gatesc, ma, ce sa gatesc ? la 
sa tai io o gaina, ca m-oi pricepe io ce sa fac din ia. lesii din 
batatura, aruncai cateva boabe si vad o gaina asa mai grasa, 
una porumbaca, infoiata asa si cam increzuta, cam inganfata, 
samana cu soacra-mea, stii ? Sa uita la mine asa, cam de sus. E 
zac, ce fac io cu tine acus, sa vezi ce fac io cu tine! Si, cand imi 
veni bine, i-aruncai ilicu in cap, o prinsai, o oparii s-o jupuii, ca 
cum fu apa schiarta, ce mai, o jupuii cu chiele cu tot. 

Da' de mancat n-avusaram parte s-o mancam, frate-miu. Cand 
veni Veta si vazu ale pene porumbace, zice: 

- Aba Marine, ce gaina taias tu ? 

- Una porumbaca, zac. 

- Porumbaca, porumbaca, da' pe care ? 

- Pa', io de unde sa stiu, ce, le cunosc dupa nume ? 

- Unde ie capu’ ? 

- lote colo! 

Ma, frate-miu, incepu Veta sa se vaiete, s-o jeleasca de parca i- 
o taiasem pe masa, auz ? 

- Marineeee, Marine, taiasi clota de mai avea vro saptamana si 
scotea pui. Acusica cine-mi mai cloceste ouale, Marineeee ? 
Marineee cine le mai cloceste ? 

- lote, o chemam pe-a batrana, pe muma-ta, ca tot n-are treaba 
si cam samana iele intre iele. 


Ma, sa facu Veta foc. Intre timp sa arsa si painea in tast, 

asa ca la pranz mancaram niste mamaliga rece c-o 

tarasica de lapte afumat. 

Nici peste zi nu prea avusai spor. Ba un soi de spor tot 

avusai, ca sparsai fro doua oichiuri la geamlacu di la prispa. 
Sara nici mamaliga nu mai fu, asa ca mancaram ceapa cu 
branza. Mancam si plangeam, stii ? 

Pe al mic il scapai in scaldatoare, bagai mana due iel sa-l 
scot, ma musca de mana, auz ? Pui de juvete, ii placu in 
apa, sa balacea de ma facu leoarca, ma stropi tot, ce mai! 
Dupe ce culcai copiii, cum stau io-n pat in capu oaselor, 
ascultam greierii si beam o tagare, zace Veta: 

- Hai, Marine, lasa, nu fii suparat, io iti multumesc pentru gandul 
al bun. N-are nimic daca le-ncurcasi, de un-sa te pricepi tu la 
treburi muieresti ? 

Ma, nepoate, ma, cand o auzii asa, mi sa inmuie inima. Ma, 
manca-i-as sufletu iei, ca bun suflet are Veta asta, buna 
nevasta ie, cum stie ia cu o vorba sa-t ia supararea, c-o vorba, 
auz ? 

- Hai, zice, acuma culca-te, ca-i aproape ngiezu noptai. 

- Nt, zac io, nu ma culc. 

- Pa’, ce astepti ? zice ia. 

- lote, zic, mai asteptam o tzara sa treaca zaua ta, te scoli tu, 
fata tatii, sa faci ceva de mancare, ca-mi ghioraie matele cum 
ghioraie tranzistoru lu popa Varlan dupe ce l-a reparat Suca. lote 
asa imi chioaie. 


O afacere oltenească 


Mă frate-miu, cînd faci cîte o afacere, cum te taie pe tine capu, 
si iasa prost, iti ie nacaz, nu zic nu. Iti ie nacaz, ce mai! Da' cînd 
te iei dupe capu altuia si iasă prost, atunci să vez, că-t vine să-t 
bagi ghearele-n oichi, nu alta! 

Bag samà, c-asa ie fàcut omu, sà fie cu iel mai iertator decît cu 
ailalt! 

Pa' mie, acu, di ce mi-e nàcaz? Di ce mi-e mie năcaz acu? 

Ca mà luoai dupe capu si vorba lu Fanicà a lu Catîru! 

Vine la mine-ntr-o dimineata si zice: 

- Mă nea Marine, mà, mă uit la tine si mă minunez! Om bàtîrn si 
nu te taie capu! 

- Pa' di ce, mà? 

- D-aia, ca stiu c-ai nevoie de bani, muncesti de te spetesti si n- 
ai spor! 

- Cum n-am, mà, spor, ce vorbà-i aia? 

- lote ca te uzmesti cu caratu la chitara pentru suseaua a noua. 
Mai bine faci un drum pînà la Severin si vii de-acolo pricopsit. 

- Pa' ce mà, la Severin umbla cîinii cu covrigi în coada sau plouà 
cu craitari? 

- Cam asa ceva, zice iel! Ca-mi spusa mie Florica a lu Conovat, 
de-o tine pe Tanta lu Fasui, ca la Severin de cînd cu santeru al 
nou, să făcu ou trei frangi, bucata. 

- Cit, ba? 

- Trei frangi! 

- Să-i saie oichii? 

- Să-i! 

- Pă' ce mă, aia p-acolo n-au gaini, nu să oua, ori dete fr'o 
bolesnita-n iele? 

- Ba, au iei, da' nu prididesc. Ca de cînd se făcu santeru al 
mare, la portile de schier, venira muncitori puzderie. Munca 
grea, oamenii, dacă muncesc, trebuie sà măniînce, si ouale-s 
bune, ca-ti dau znaga. 

- Pa' tu de ce nu te duci să vinzi, mă Fanica? 

- Mă nea Marine, t-o spui p-a dreapta! N-am nici oua, n-am nici 
bani să le cumpar d-aci, să le vind acolo! Da', spui matale ca-m- 
esti preten si n-asi vrea să pricopsasc frun dusman. 

Mă, fratilor, să va spui drept, de cînd imi baga Fanica a lu 

Catiru sarpele asta-n gînd, nu mai avusai liniste! 

Faceam io ce faceam, da' tot acolo mă gindeam. Mă, zic, trei 
frangi ou, nu ie rău! 

M-apucai să string toate ouale, du pin casa, du pin cuibare... Ba 
făcui una si mai boacana... Cum pusasa Veta fr'o patru clota cu 
o zi mai-nainte, mà dusai si luoai ouale, usurel, de supt iele, si 
pusei niste chietre di la girla, ca să nu prinda de veste clotale si 
să paraseasca sirviciu. Lu Veta nu-i spusai nimic, ca cine stie ce 
mai imi zice, sau scapa fr'o vorba, cum fac muierile, aude frunu 
si-mi sufla afacerea. 

- Mă frate-miu, strinsai io fr'o doua sute de oua... Mă, zic, doi ori 
trei, sasa. Parca n-ar merita să bat io drumu pin la Severin, 
pentru sase sute de frangi! Dacă asi avea o mie, alta treaba! 

Mă gîndii... mà sucii... mă, zic, mi-ar trebui un om de nadejde. 

Il chemai pe nepotu-miu Suca, si-i zic: 

- Mă Suca, vrei să facem o afacere-npreuna? 

- Nea Marine, cu matale vind si pe dracu drept inger. 

- Mă, zic, io te iau cu mine la Severin, iti platesc trinu, si-t dau s- 
o suta de frangi! Fa-mi rost de opt sute de oua! 

- Mă nea Marine, pe' c-o suta de frangi nu facem treaba, sau 
vrei să le fur? 

- Mă fi-t-ar starea a dracu, să nu te prind ca furi un ou, cate 
omor! 

- P-atunci cum? 

- Mă, zic. Fi atent la mine-aci! Suta de frangi i-a ta pentru 
osteneala. Pentru oua it dau io alti bani, cu care cumperi. Da' nu 
d-aci di la noi din sat, te duci pi la Catane, pi la Covei, pi la 
Ghidici-n colo. Nu sufli o vorba si ai grija să nu fie ouale clocite, 
si să vii iute! Mă, venisi? 

- Nea Marine, zbor! 

Facu Suca al meu, treaba buna. A treia zi, avuseram o mie de 
oua. Le chitiram noi în patru papornita, în malai, si-i zisai lu 
Suca: 

- Mă, pana plecam, le pituli la voi în paie, da' vez să nu le simta 
cataua lu Marin Galiceanu, ca dacă mănînca frun ou, te mănînc 
cu coaja cu tot. 

- N-ai grija, nea Marine, mă culc pa iele! 

- Cum pa iele, mă, ce iesti narod? 

- Hai mă, nea Marine, ce nu stii de gluma, vorba vine?! Auz, nea 
Marine, da' ce faci cu-atitea oua? 

- Cozonaci, zi io. 


- Pa' ce faci cu iei? 

- lote, umplu gura la ai de-ntreaba! 

- Vasazica, tot hotie! 

- Taci mă, zic, ai rabdare s-o vezi ce-i aia o afacere! 

Mă dusai la colectiva, să ma-nvoiesc la brigadier, la nea 
Tanasuca a lu Colan a lu Mirea. 

- Mă, nea Tanasuca, invoieste-ma fr'o doua zile! 

- Pa' di ce? 

- lote d-aia, ca nu mă simt prea bine, nus-ce am, si vreau sà mà 
duc la doftor, la Craiova! 

- Pa' ce mă, aci n-avem doftor? 

- N-avem, zic io, ca ie doftorita si io mai bine mor, decît sà mà 
dezbrac în fata unei muieri. 

- Taci mă, ca te scoate Veta mincinos! 

- late uita la talica, pa' ce Veta i-e doftorita? 

- Mă, narod iesti, zice nea Tanasuca! Pa' ce boala are rusine? 
- N-are, zic io cu gîndu la oua, da'io am! 

- Bine mă, du-te! Da' să stii ca cherzi zile-munca! 

- Pa' ce să fac? Boala ie boala, nu te-ntreaba! 

Zis si făcut, plecaram! Da' plecaram cu-n trin de noapte, să nu 
vada careva ce fel de boala am io! 

Mă fratilor, va spui drept, ca n-ghierea si rusine; om bàtîrn, să 
pleci noaptea, pe furis. 

Da' acu dacă mă prinsasam în 'ora, trebuia să joc ca bagasem 
banii-n oua! 

Da-n trin, ne trecura toate naduselile, ca ierea o-nghesuiala, de 
fu musai să tinem papornitale-n brata. Ca ne si zisa unu: 

- Mă fratilor, lasasi-le colea jos, ca va spetiti! 

- Nu se poate! zic io. 

- Pa' d-or n-ot avea oaua-n iele! 

- Facem prinsoare? zice Suca. 

li detei una cu cotu, de-si cherdu rasuflarea. 

- Ce dai mă nea Marine? 

- Pa' dacă am in plus, zic io. 

Mă frate-miu, di la Craiova-n colo, avusaram naroc, ca ierea 
lumea mai rasfirata, puteai sa-t tragi sufletu! 

Zice Suca, 

- Mă nea Marine, la Severin, mă duci si pa mine la portiile de 
schier, să vad dacă nu m-a mintit Gogu llu Pecingine. 

- Pa' ce ti-a zis, mà? 


- Pa' i-auz, ca i-a spus lu ta-su, ca stie de la al bàtîrn, care a fost 
la Severin prin opt sute sapte-sapte, ca cica la portile de schier 
ie lacatu cît ploasca. Si, mie parca nu-mi vine să cred să iziste 
un lacat asa mare! 

- Bine mă narodule, dupa ce firsim treaba, te duc! 

E, din vorba-n vorba, ajunseram la Severin! cînd ne deteram jos 
din trin, cascatu de Suca, cu oichii dupe una, de-i intrasa rochita 
la apa, cît p-aci să dea cu papornitale intr-un carucior d-ala de 
cara marfa. 

- Mă, zic, calca usor, umbla cu bagare de sama, si dacă faci 
fruna si mă bagi in belea, te bat ca pe oaua cînd le faci jumari! 
Mă frate-miu, cu chiu cu vai, ajunseran la piata. 

Să cad jos din picioare, nu alta! Cit ierea piata de mare, ierea 
alba... alba... de oaua, de ziceai c-a nins in toiul verii! cînd mă 
uit la pret, mi se făcu rău de tot! Optzeci de bani bucata si ieu 
le luoasem c-un frang! 

Mă frate-miu, vazui negru-naintea oichilor. Auzi, numa oaua 
negre vedeam! 

Ma-ntorc la Suca, ridea cu gura pînă la urechi. 

- Mă nea Marine, dacă afla Grecu ala... Onasus ala... te- 
angajeaza conselor, auz? Incepu Suca să urle, s-o rupsa la fuga. 
Luoai papornitele si mà luoai dupe iel. cînd vazu c-acu-acu l- 
ajung, incepu să strige: 

- 'otiii... 'otiii! 

Mă, se făcu o harmalaie... ciraiau muierile... urla lumea... 
"punet mîna pe iei"... fluiera militiia... 

- Mă, zic, daca-l prind, il omor! 

S-avusai noroc, ca-l prinsai... Ca se-nchiedeca d-un maldar de 
praz, si veni in cap ca uliu, cu papornita cu tot, peste o 

taraba cu oaua! 

Mă, cum imi luoasa Dumnezau mintile, ii mai detei si io c-o 
papornita de-a mea in cap! 

Veni militiia si ierea să iasa dandanaie mare, ca, pe Suca 

pînă nu-l spalara de galbenusuri, nu samana cu buletinu! 
Facuram socotelile, al dracu ala cu taraba parca le numarasa 
p-ale noastre, ale zdravane! 

Ca zicea ca iel avu trei sute cinzaci de oaua, si cînd le 
numararem p-ale noastre, mai iereau trei sute cinzaci si trei! 

Cu ala ne lamuriram, da' nu scapam de militiie! Ca ce avusai cu 
Suca, de fugii dupe iel? Da' tot cu narodu avusai noroc, ca-i făcu 

cu oichii militiianului, il luoa la o parte, si-i zisa: 

Nu te uita la iel, ca-i om bàtîrn cu paru alb, ii place să joace 
tiligosu, leapsa, de! Ca-n colo ie cuminte, nu face rău! 
Militiianu să uita lung la mine, nu-s ce mutra oi fi avut, 

ca ofta si pleca! li zice Suca lui ala cu oauale: 

- Auzi, ba nene? Noi scaparam da' matale pin'le vinzi, fac pui! 
- Vad si io, zice omu, ca nu merg afacerile! O sà mà duc sà le 
vind spre Calafat, incolo! 

- Auz mă nene, t-as spune io un merchez, da' mi-e frica ca mă 
bate omu asta, zice iel, s-arata spre mine! 

- Spune-i mă, zic, ca nu-ti fac nimic! 

- Auz, nene, dacă te duci spre Calafat, treci si pe la Bailesti, ca 
cunosc io unu, Marin a lu Juvete, care-t cumpara oauale c-un 
frang bucata! 

Auz vorba la iel! 

Mă fratilor, ne umfla isu pe amindoi mă, ne rideam si ne pupam! 
Ala cu oauale, se uita la noi cu gura căscată, incepu sa-si facă 
cruci si să adune oauale. 

Plecaram noi dincolo si ne duseram spre portile de schier. Mă 
fratilor, minunea minunilor! 

Cînd să deschisa odata vederea larga, pînà-n malu alalalt, ni sà 
taie rasuflarea. Puzderie de masini si de oameni dintr-o parte si 
din alta misunau ca furnigile, să puie Dunarea la ham de chiatra 
si schier. 

Mare minune tecnica si mare ie puterea omului! 


- Mă Suca, zic, nu vazusi tu lacatu cît plosca, da' vazusi altele 
mai dihai. Sta Suca-al meu si se uita cu oichii dusi la furnigaru 
de oameni si masini... Zice: 

- Mă nea Marine, nu te supara, asta ie treaba, nu gluma! 
Bravo lor! Asta afacere!!!... Aia a nostra cu oauale, ie gainarie 
da-o dracu, bine ca se sparsara! 

Nea Mărin si Anu Nou 


Mă frate-miu, cum zicea al bàtîrn a lu al bàtîrn, cînd il 

intrebam io de viata, zicea "mă nepoate, fusa, fusa si se 

dusa". Asa trecu si 1971. 

Fu un an bun, de ce să zic! Fusai sanatos... Veta sanatoasa, 
copiii, nepoti, sanatosi, griu se făcu, porumb se făcu, vin se 
făcu, ce mai, an cu belsug! An bun, ce mai, ca se mai intimplara 
si unele lucruri de-mi mearsera la inima! P-aia de la 
comparativa, de bagasera miinile pin-la umeri în gestiune, ii 
dovedi si-i baga acolo unde le ie locu, ca poate le vine mintea la 
cap, pe nepotul Stanel Brabete, il decora... mă fiecaruia dupe 
munca si straduinta! 

Si cum s-apropria anu de sfirsit, ii zic lu Veta: 

- Mă Veto, fata tatii, 'ai să petrecem anu nou cum scrie la carte 
mă, iote, facem cum vrei tu! Cum vrei tu, asa facem. 

Ee, dacă vrei să facem cum zic io, zice ia, 'ai să mergem la 
Bucuresti, să petrecem anu nou la nasu Pantelica, ca tot a zis 
iel să venim. S-as merge si io o data să petrec si să n-am 
treaba! Ca de cînd mă stiu, de anu nou muncesc de dau în 
brinci! 

Mă, zic, are dreptate muierea! la s-o mai scot, mă, în lume, să 
fim si noi o data musafiri, ca gazda fusai de cînd mă stiu, de 
cînd mă stiu, fusai gazda! 

Zis si făcut, plecaram, cu toate ca nu mă prea bucurai, ca al de 
nasu la Bucuresti nu petrec anu nou, fac un soi de sirbatoare 
de-i zice ca la bulion... 

Loai io o damijeana de zaibar si un curcan, cozonaci si o oala 
cu sarmale, ca sà nu mă duc cu mîna goala. 

Pina la Craiova, merseam cum merseram. Di la Craiova, loai 
bilete la acelerat cu locuri rezervate. 

Rezervate vorba vine, ca locurile ierau, da' fiecare loc mai avea 
rezervat cîte doitrei calatori. lerea un scandal în trin intre ai cu 
locuri rezervate, care sedeau jos, si ai cu locuri rezervate, de 
sedeau în picioare, de mai mare dragu, auz? lo cu Veta 
avuseram noroc ca ne-ntepeniram la capu vagonului, pe-nculoar 
si nu mai ajunseram la locuri, asa ca scaparam de scandal. 
Da'pe drum mai incolo, auzii unii care se certau pe locurile 
noastre, asa ca strigai si io: 

- Taica, fa matale scandal, ca sîntem din acelas sindicat! 

lerea o-nghesuiala, de mà gîndii "bine ca loai curcanu taiat" ca 
altfel il duceam strosit de tot, da'de tot, auz? 

Damijana, ramasai cu ia-n brata. Adica vorba vine în brata, 
ca nu puteam să ajung cu mîinile la ia. Sta singura 
inghesuita pe deoparte de mine, pe de alta parte de doi 
militari si un popa. Cred ca pe burta popii sta mai mult! 

La Piatra-Olt se mai dete lume jos, de putui sà schimb picioru, 
ca-mi amortisa al atang de tot, de tot. 

Pusa si Veta oala cu sarmale linga fereastra, da' n-apucaram 
sà rasuflam, ca se sui puhoi de lume de ziceai ca e trinu de 
cauciuc, c-altfel nu-mi dau sama cum de-ncapuram atitia. 

Pa oala de sarmale se sui un copilas si se uita pe geam. Suca 
al mic, nepotu lu nasu, ajunsasa pe la jumatea vagonului, ca 
uitai sà va spui, ca-l loasem si pe Suca. Ca zisasa nasu să i-l 
aducem si ta-su zice: 

- Duce-ti-l mă, barem de anu nou să stau si io linistit! 

Imi spusasa iel: 

- Mă Marine, pe Suca asta mic, leaga-l! 

Da'io cînd vazui inghesuiala, zic, lasa ca n-are un'sa duce! 
Da'al jurat de copil, mai în patru labe, mai musca pe unu de 
picior, mai intapa o cocoana, ajunsa pi la mijlocu vagonului. 

- Sucaaa, zic, unde iesti? 

- Acilea, nene Marine! 

- Vino-ncoa, mă! 

- Vino matale! 

- Pa'io nu pot, ca ie-nghesuiala! 

- Pa'daca nu poci matale, io cum să vin, ca sînt mic?! 

- Pa'vino cum te susasi, auz? 

- Nu pot sà mai trec pe unde venii, ca mà bat aia de-i muscai. 
Mă, zic, mare minune cu Suca asta! 

- Stai dracu acolo cuminte, să nu te cherd! 

Da'cum vorbeam io cu Suca, unu care se suisa la Piatra olt, 
imi baga cotu-n damijana. Mă frate-miu, s-avea un palton 
frumos, o culoare asa deschisa... Sa prinsa zaibaru de ia, 
minune mare! li făcu mineca neagra, ce mai! incepu un 
scandal...! Ce mă fac io, zicea ala cu paltonu al nou... ce vin 
ie asta?..., iasa la curatat...? 

- Zaibar, zic io, si iasa de iesit, da'numa cu foarfeca! 

- Ce vorba-i asta? zice iel. 

- Romaneasca, zic io. 


- Pa'atunci, ce fac? 

- li faci alta mineca, zic io. 

- O sa-mi platesti paltonul, zice iel. 

- Pa'di ce, zic io, cu tu-mi platisi vinu? 

- Pa'ce io sînt de vina? 

- Da'ce io, io detei cu damijana-n dumneata, sau dumneata 
detesi cu cotu-n damijana? 

- Pa'daca ie-nghesuiala! zice iel. 

- Si ce, inghesuiala o făcui io? 

- Pa'di ce nu stat acasa? zice omu. Nici în ajunu anului nou nu 
va potoliti! 

- Pa'matale di ce nu stai acasa? 

- Lasa, nu mi-o mai inoarce, zi mai bine ce fac cu paltonu, ca nu 
mai am stofa să-i schimb mineca! 

Zic: 

- Imi dati mie adresa si va aduc io o damijana cu vin. 

- Ce să fac cu iel, zice omu, ca io nu beau vin negru. 

- N-are nimic, zic io, va aduc io o damijana, o varsam intr-o 
caldare si bagam paltonu sa-l scoatem la o culoare, ca alt leac 
nu ezista! Zaibaru n-are moarte, auz? 

Cum stam eu de vorba cu omu, numai ca vad intr-o gara ca 
coborisa unu cu Suca de mîna. 

- Mă frate-miu, strigai io pe geam, ce iesti chior, nu vez ca ala 
nu-i copilu tău? 

- Lasa, zice iel, vad io, că un copil asa nărod n-am vazut în viata 
mea. 

- Pa'atunci di ce loasi copilu din trin? 

- Ca să facem schimb, zice ala. Da-mi-l p-al meu de sta pe oala 
cu sarmale linga dumneata si ti-l dau pe geam p-asta. 

- Auzi mă la iel, zic. Stii ce ti-ar trebui? Sa te las să faci anu nou 
cu Suca, să tenveti minte sà mai pui mîna pe ce nu-i al tau! 

AI lui nu vrea să să dea jos din trin, Suca nu mai vrea să urce. 
Pina la urma reusiram de schimbaram narodu lui pe narodu 
nostru. Chiraia Suca si sà zbatea, ca nu se lasa pînă nu mà 
pagubi de doua perechi de palme. 

Cum se sparsasa damijana, ce mai fu-n ia, fr'o cinci kile, le 
detei de la baura unii. Aia asa se-ncinsara, ca sparsara un 
geam si-acu făcuram tot chiciura la mustati. 

- Maine, zice Veta, ia vez d-asta, ca nu mă lasa-n pace! 

- lu, Doamna ia-ma, care fu? 


- Asta din spatele meu. 

- Nu, zice omu, nu va suparati! Tin si io mîinile sub broboada la 
dumneaiei, cami inghetara de tot. Dacă vreti, va dau un pol. 

- Mă frate-miu, mă, zic, vez c-o-ncurci, auz? Iti mai dau io un pol 
si ia-t manusi, ca altfel te-ncalzesc io de-t bate coliva-n chiept, 
auz? 

Mă frate-miu, cu chiu cu vai, ajunseram la Bucuresti. 

Se făcusara cam ceasurile sasa seara. Pina ajunsai la nasu 
Pantelica, se făcu de opt. 

- Mă Marine, bine ca venisi, du-te dupa sifoane! 

Ee... fusai dupe sifoane... dupe tigari... dupe chibrituri... 

dupe buline de cap... dupe piine, ca uitasera... dupe vin ca 

să bizuisara pe mine. 

Pe la uns'ce sara, ce mai, firsii, venii acasa. 

li gasii pe toti la masa. 

- Hai mă odata, zice nasu, ca nu puturam să sedem dupe tine, 
pe unde umblii, si mincaram. 

- Da'Veta unde ie? zic io. 

- Fina? la bucatarie mai munceste si ia, zice nasu, ca iete, nase- 
ta Reta ie rupta de oboseala. 

Ee, lasa zic io, ca ia vru la Bucuresti, stii, ia vru! 

M-asezai si io la masa. Mă frate-miu, adormii de fr'o trei ori 

în sarmale... Si fuma unu linga mine, de mă afumase de tot. 
Zic: 

- Mai lasa si matale tigarea aia! 

- Nu pot, zice iel, ca de trei zile nu să gasesc "Amira!" si astazi 
gasii. 

- S-acu ce faci, scot pirleala? zic io, mai lasa, mai rasufla o tira! 
Lasa omu tigarea si aprinsa un trabuc. 

Nasu zice: 

- Marine, pune si mie un sprit! 

- Da'unde iesti, zic io, ca nu te vad de fum. 

li pui io vin si bag mîna sub masa să iau sifonu. 

Mă fratilor, si-n loc de sifon apucai mita de coada. A dracu 

mita, să făcu ghem pe mîna mea. 

Mă speriai, ce mai! Trasai mîna de sub masa si aruncai mita în 
brata la nasa Reta, care o arunca lu coana mare, care i-o arunca 
lu al de sedea linga mine, care i-o arunca lu nevasta-sa, care i-o 
dete lu tata socru, care mi-o arunca mie, de o aruncai sub masa 
unde chirai odata Suca, de lesina coana mare, soacra de! 


- Da'ce-are a mita, mă nasule, zic, ie turbata? 

- le beata, zice nasu, ca-l prinsai pe Suca, cînd ii dete tuica. 
Da'nu-i nimic, o data ie anu nou! 

Cînd mă uit bine la ala de linga mine, se făcusa verde. Da-i cu 
otet pi la timple, da-i palme, nimic! 

Chemaram salvarea! 

Zice nasu: 

- Mă fine, du-te tu cu iel la urgenta, sà nu ne stricam noi 
petrecerea. Mă dusai, ce iera să fac? 

Zice doftoru: 

- Da'ce are? 

- Nu stiu, zic, bag sama de fumat. 

- As, zice eil, ie sufocat, nu vezi? cîte sarmale a mincat? 

- Pa'stiu io? zic, nu stiu! 

Dete doftoru un telefon la nasu, si ii spusara ca nu mincase 
decit fr'o patruzaci si doua. 

- Ei, zice doftoru, dacă reusim da-i scoatem una, doua, isi 
revine. Ca ie plin, zice. 

li făcu iel ca-i făcu si omu zice: 

- Hai-napoi la baieram, ca odata ie anu nou! 

- Lasa, zic io, ca mai e si la anu, ori vrei să nu-l mai apuci? Du-te 
acasa! Si se dusa. 

lo ma-ntorsai la nasu pe jos, ca salvarea nu mai vru sà mă 
duca si taxi nu gasii. Cînd ajunsai la nasu, dormeau tot. Numai 
nasa Reta zice: 

- Marine, du-te la o farmacie de servici si ia niste bicarbonat. 
Da'vezi să scrie pe punga, ca altfel nasu Pantelica nu-l ia, ca ie 
frica să nu pateasca ca anu trecut, cînd a luat praf de copt, de 
ierea să plezneasca. 

Mă dusai la farmacie; loai ce loai, cînd venii acasa, auzii 
zdranganeala-n bucatarie. Mă duc io. Veta mea spala vase de-a- 
npicioarele, de ierea gata-gata să cada-n cazanu cu apa 
schiarta. 

- A Veto, ce faci tu aci? 

- lote-i dau o mîna de ajutor lu nasa Reta, ca ie rupta saraca! 

- Pa'ia unde ie? 

- Doarme! 

- Auz, Veto, fata tatii, lasă-i să doarma, si tu'ai cu mine, ca dacă 
prindem trinu asta de dimineata, ajungem pe sara acasa. 
Dormim pînă miine să sarbatorim anu nou miine sara, numa noi 


doi. Ca n-o fi foc, daca-l sarbatorim pe doua, pe doua daca-l 
sarbatorim, n-o fi foc! Il sarbatorim noi doi, ca doi porunghei! 


Nea Mărin si tomobilu 


Mă nepoate, mă, iti spusai io ce mi sa-ntimpla? Mă spusai sau 
nu spusai? Nu spusai, ca de cînd nu te vazui, cand dracu iera 
sa-ti spui? Las', ca si dacă te vedeam, ce, parca-t spuneam? 
Nu-t spuneam, ca nu puteam! Ca fusai la spital! Ce te miri asa? 
Nu te uita ca mă vez zdravan si sanatos, ca dacă me vedeai cu 
fr'o doua saptamani desurupat, nu dai pe mine nici-un praz 
degerat, auz? Pa'stai să spui! 

N-am de lucru intr-o vineri, si-i zic lu Veta: 

- Mă Veto, fata tatii, stii ce mă gandii io? 

- Ce te gindisi? 'ce ia. 

- Să mă duc pi la Bucuresti, zic io. 

- Pa' di ce? 'ce ia. 

- lote asa, zic io. 

- Pa' di ce "iote-asa", zice ia. 

- De-aia, zic io. 

- E, dacă e de-aia, du-te, zice ia, du-te, dacă ie de-aia. Ca tot 
trebuie să treci pi la nasu Pantelica, să-i duci hirdaiasu cu 
muraturi, de am zis noi cd i-l dam, ca poate si-auce si iel aminte 
si ne da masina de cusut, pe care a zis ca ne-o da. Zis si făcut. 
Plecai, ajunsai. Da' cînd ajunsai aci la Bucuresti, la nasu 
Pantelica, ii gasii pe tot gramada-n curte. Stau si să uitau la un 
tomobil. 

- Buna ziua, zic io, bine v-am gasit. 

lei nimic. Se uitau la tomobil, vorbeau tot odata, rideau, 

sareau în sus de bucurie... 

- Mă dracie, ce să fie? 

Cam beut, mi se parura, mai ales nasu, traznea a 

simbure de pruna. O vad io pe nasa Reta mai intr-o 

parte, mă duc la ia si zic: 

- Saru-mîna nase, bine v-am gasit. 

- Aa, bine venisi! lote Pantelica, finu Marin di la Bailesti. Da' ce- 
ai în hirdaiasu ala? 

- Pa' muraturi! Nu ne fu vorba asa? lo să va aduc muraturi si voi 
sa-mi dat masina de cusut. 

- Pa' ce masina, ca nu mai ie. 

- lu, Doamne ia-ma, pa' di ce? 

- lote, n-avu de lucru Pantelica, o vindu, si cu banii de-i loa, juca 
la loz în plic si cistiga masina asta "Fiat 850", ca chiar acusica ne 


pregatim să plecam pi la Sinaia. 

- Pa' ce treaba avet voi la Sinaia, ce catat voi la Sinaia? 

- Pa n-avem nici-o treaba, da' dacă avem masina? 

Asta asa ie! cînd are omu masina, nu mai ie nevoie să aiba 

fr'o treaba, se mai duce si-asa să aiba de un-sa-ntoarce. 

Ei, să suira iei în masina, nasu Pantelica cu nasa Reta în 

fata, al bătîrn cu a bătîrna, parinti lu nasa, socrii lu nasu 
Pantelica, de, în spate... 

Zice nasu: 

- Loat si copiii acolo-n spate. 

- Mă Pantelica, pa' hu e voie decit patru persoane, zice al bàtîrn. 
- la uita mă la iel!? Pa' ce copii ie persoane? Inghesuiti-i mà 
dracu acolo... lote la iel! 

- Da' cu ciuciu Marin ce facem? 'ce nasa Reta. 

Ciuciu sînt io, stii?! 

- Pa' să stea si iel tot în spate, 'ce nasu. 

- Pa' cum să stea si ciuciu Marin în spate? 

- lote pe ciuci, zise nasu Pantelica. 

- Aa, ca bine zici, 'ce nasa. 

- Auzi, ciuciu Marin? Matale stai pe ciuci, da' cînd t-oi zice io 
sasa, te culci pe burta, auz? 

- Pa' di ce? 

- D-aia, ca-nseamna ca ie frun militian si să nu te vada ca nu ie 
voie. 

- Pa' dacă nu ie voie, nu mă sui, zic io. 

- Hai mă, zice nasu, ce iesti copil? Sui dracu odata acolo ca ne 
grabim... lot la iel! 

Mă suii. Da' ca să n-am bataie de cap, mă pusai di la-nceput pe 
burta. De vazut, nu vedeam nimic, da' o auzam pe nasa Reta 
ca-i mergea gura ca melita. 

Asa Pantelica, bag-o-ntr-a patra, calc-o pe coada, depasteste-l p- 
ala, vez d-ala cu camionu, ca vrea să se suie pe noi. lote la aia, 
se cauta-n poseta-n mijlocul bulevardului, si pe ia poate-o cata 
moartea pe-acas', si ia cherde vremea p-aci. 

- lote la ala cu duba, depaseste si nu semnalizeaza, zice nasu. 
Ce ba, iesti chior, de nu clipesti? 

- Lasa-l Pantelica, zice nasa, tu vez de volan, ca de dracuit il 
dracuiesc io! Mă vaca neagra, trage pe dreapta! 

Mă fratilor, dupe frun ceas juma, intepenisem de tot. 

- Mă, zic, mai e mult, mă? 


- Ce să fie? zice nasa. 

- Pa' Bucuresti, zic io. 

- Ha, ha, ha, iote mă, uitaram de ciuciu Marin, zice nasu, scoal 
mă dracu deacolo, ce se firsi Bucurestiu de mult! Tu nu vezi ca 
sîntem la kilometru sasa? Cînd zisa sasa, sarii pe burta, ce ierea 
să fac? 

lei lesinara de rîs. Al bàtîrn zice: 

- Mă fine, narod iesti, nu sarii mă pe burta, decît cînd ie sasa de 
militie, nu de kilometri. 

- Mă, ce masina ie Fiatu asta, iote avem peste suta la ora si nici 
nu simtasti. 

- lote la ala cu basculanta, zice nasa, merge parca ie cu ochii 
mortului. Ce Pantelica, o să-i inghitim noi motorina astuia, ia 
depaseste-l! 

- Tineti-va bine, zice nasu, c-o calc pe coada. 

Mă frate-miu, si cînd o zbici odata, mă pomenii în brata la coana 
mare. 

- Ce te cocotasi pe mine, mă? Vezi ca nu-ti cunosti lungul 
nasului? Stai dracu acolo jos, ca acu apare militia! 

- Pa' de unde să apara, zic io, din porumb? 

- Sasa, zice ia! 

- Ce? zic io. 

- Sasa, si nu de kilometri. 

Mă, dacă vazui c-o tine p-a iei, sarii pe burta, ce dracu ierea sà 
fac. 

- Mă Pantelica, zice al bàtîrn, de unde-l gasisi mă pe finu-tau 
asta, ca numa pe bataturile mele sta, auz, mi le nenoroci, ce 
mai! 

- Lasa mă tata, zice nasu, mai rabda si tu ca acu ajungem. Ca 
iete avem peste 150 la ora, da' tineti-va bine, ca intram în 
curbe. 

Mă fratilor si cînd o incepu s-o cearna, la inceput mai rar, da' p- 
orma din ce în ce mai des, ierea cîndnasu-n nasa, cînd nasa-n 
nasu, cînd al bătîrn în a bàtîrna... cînd a bàtîrna-n al bàtîrn... lei 
se veseleau tare... Asa Pantelica, calc-o pe coada... sperie-l p-ala 
cu trabantu... 

lo nu vedeam nimic, ca mă calca pe cap cînd a bàtîrna, 

cînd al bătîrn, cînd copiii, cînd tot deodata. 

Mă fratilor, si cînd ierea veselia mai în toi, ne bufniram o data 
de ceva tare, de mă pomenii io deasupra, peste iei. 


- Pantelicaaa!... ia-o la stinga, zice nasa. 

- Taci fă, nu fii naroada, cum s-o mai iau la stinga, tu nu vezi ca 
sîntem în aier si cu roatele-n sus? 

Da' n-apuca să firseasca vorba, ca ne mai bufniram odata. 

Mă nepoate, si d-aci-n colo nu mai stiu nimica, mă! 

Să făcu o bezna... si mi-era bine... si mi-era bine ca cînd eram 
copilas mic... Mă trezii io, mă minghiia ceva pe oichi. Deschid io 
oichi, o crenguta de brad, cum o batea vintu, asa mă mingiia. 
Cînd mă uit mai bine, eram p-o creaca, ca rufele la uscat. La 
fr'o trei-patru metri supt mine, iarbe verde, floricele... frumos! 
Mă, zic, ce-o fi cu mine, n-oi fi-n rai!... Da'-ncet, incet, mi-ad'sai 
aminte de nasu... de nasa... Mă, zic, ce-o fi cu-aia, mă, unde-o fi 
aia, mà?... 

Cum mă gindeam io asa, aud p-unu, zice: 

- lote, dom'le, mai ie unu-n pom! 

- Ce cat acolo, bade, ce cat acolo? 

- Ce să cat, zic io, dude cat! aia cat... 

- Hopa, zice, dude? Pa' ce mă, bradu are dude, are dude bradu? 
- Are, zic io, cum să n-aiba? Daca are nasu Pantelica carnet de 
conducere, di ce n-ar avea bradu dude!... iote la iel! 

- Otule... otule... ia da-te jos d-acolo! 

- Pa' di ce? zic io. 

- lote-asa, ne suim frumusel în masinuta, si mergem o tirisica 
pin' la Sinaia. 

- lo-n masina, nici mort! 

- Pa' cît o să stai acolo? 

- lote, pin' la iarna, pin-o da zapada si vin io usurel la vale cu 
sania, ca de zdruncinatura sînt satul. 

- Tovarasu maior, zîce, iote asta, nu vrea sà se dea jos! 

- Cînd mà uit, un militiian! Sasa, zic, si sarii pe burta, ce ierea sà 
fac? Ee, cu chiu cu vai, ne-aduna. Da' sà vezi, minunea 
minunilor, copiii, nicaieri! li cautaram, ne suciram, nu-i gaseam 
de fel, de fel. Cum intrasam noi în a padure cu peste 130 de 
kilometri, copilasii, mai usori, ii arunca peste un dimb, intr-o 
plasta de fin. N-avura nimic copiii, da'acolosa ierea o tabara de 
pioneri care se pregatea sà plece la Brasov si aia, la-nghesuiala, 
ii luara si pe-ai nostri! Pe noi ne dusa la spital. lo scapai usor, ca 
n-avusai decît o mîna sucita. O mîna sucita, un picior rupt si 
capu spart în opt locuri. Da' se chinuira mult pînà-mi scoasara 
de supt chiele acele alea de brad. Ca ieream verdee... verde de 


tot si nu puteam să mă duc asa la Veta, ca cine stie ce-si 
inchipuia aia! 

Cu nasu se chinuira rău...! 

Auziti mă fratilor, la iel dinti de oltean...! Muscasa asta din 
volan ca din covrig, auz? Nu, ca la dinti n-avu nimic, la dinti, 
da' nu vrea să dea drumu la bucata aia de volan, de fel, de fel. 
Pina nu-l adormira, nu putura să i-o scoata, ce mai! Coaste, n- 
avu rupte decit fr'o doua, ca fr'o doua la-nceput nu i le gasea 
de fel. Ca-i auzii io pe doftori p-acolo, cînd ziceau ca nasa 
Retaar avea una-n plus. 

AI bătîrn scapa al mai usor. Da' se chinuira si cu iel. Să chinuira 
pînă-i scoasera bujia, stii...? Pina-i scoasera bujia d-acolo... d- 
acolo, de unde intrasa, ce mai! ca nu putea să i-o scoata, ca se 
gidila, ridea si sà zbatea. 

A bàtîrna avu noroc! la avu al mai mare naroc! 

Auz mà nepoate, asta a bàtîrna, soacra lui nasu de, asta toata 
viata iei a fost o fandosita! Asta toata viata iei a vrut dint de 
aur, auz, ce-i lipsea iei, dint de aur? Si-auz noroc pe ia, c-auzii 
io o sora acolo la spital, cînd ii zicea la alta: 

- Auz, tu, ce-i gasira la aia bàtîrna-n gura? 

- Ce tu? 

- Platina di la motor, tu! 

Acu sîntem toti sanatosi! numa nasu Pantelica mai ie-n ghips, 
da' si iel tot acasa. Ca dupe accident, vorbi nasu cu-n mecanic 
particular, baiat priceput, stii? Zice nasu: 

- Mă nea Filimoane, vezi ce dracu mai pot să faci din a masina! 
Si a făcut omu ce-a putut! A loat bucatica de radiator care mai 
ramasasa-ntreaga, a loat ventilatoru, l-a ascutit bine, bine, 
motor cum nu mai avea, i-a pus o manivela si a făcut o masina 
de tocat carnea de toata frumusetea. Da' nu-i gata, ca trebuie s- 
o vopseasca, ca mi-a zis iel sa-l intreb pe nasu, dacă să-i dea tot 
coloarea dinainte. 

Cînd auzi nasu, 'ce: 

- Mă fine Marine, nu mai mă face să mă rid, ca-mi cade ghipsu-n 
gura. Ca uitai sà va spui ca nasu ie-n ghips pînă-n dreptu gurii 
si, cînd rîde, i se freaca dinti-n ghips, stii? 

- Ca-i zisai io: 

Vez mă nasule ce-nseamna ecesu de viteza? Vez ce patiram? 

- Taci mà, nu fii prost, ca cu viteza avusaram naroc! Ca dacă n- 
aveam viteza si nu saream în padure la curba aia, intram în 


ailalta, s-acolo dam diract în paretele de stinca, de ne- 
amestecam de tot, de si pe cruce trebuia să ne scrie la un loc. lo 
numa cînd mă gîndii, să fi ramas pe lumea ailalta cu a bàtîrna, 
cu soacra lu nasu, de, imi venii să iau cimpii! 

Acu, la iei acasa ie veselie mare! Cum s-aseaza toti la masa, 
nasu Pantelica din pat, din odaia ailalta, face ca masina, stii? 

- Uu... uuu... 

Si sar tot pe burta sub masa. Ride nasu, mă, rîde, d-a-nceput să 
i se toace ghipsun dreptu gurii. 

Acu, mă duc si io acas', da sînt multumit! Ca mă duc acasa, da' 
nu mă duc cu mina goala, ca dacă nu mai avura masina aia de 
cusut, mi-o detera mie p-asta de tocat carne. Mă, să vez ce se 
umfla Veta-n pene, să vez ce se umfla, stii? Pa' cine mai ie ca ia, 
s-aiba masina de tocat carne "Fiat 850". la uite la ei! 


